b'\n_START_ARTICLE_\nStvarno lastno ime\n_START_SECTION_\nPomenske skupine\n_START_PARAGRAPH_\nGlede na rabo stvarnih lastnih imen lo\xc4\x8dimo devet pomenskih skupin.\n_START_SECTION_\n4. Imena oddelkov ustanov in nesamostojnih delovnih organizacij\n_START_PARAGRAPH_\nPri tej kategoriji pa je nekaj posebnosti. Prva je, da imena nesamostojnih organizacijskih enot pi\xc5\xa1emo veliko za\xc4\x8detnico samo, \xc4\x8de gre za uradne naslove; \xc4\x8de so v takih naslovih tudi imena samostojnih organizacij, ustanov ipd., se za\xc4\x8denjajo z veliko za\xc4\x8detnico (npr. Oddelek za gozdarstvo Biotehni\xc5\xa1ke fakultete v Ljubljani). Druga posebnost pa je ta, da kadar se v govoru in pisanju ne nana\xc5\xa1amo na ime organizacije ali ustanove, temve\xc4\x8d samo na njeno vrsto, le-to pi\xc5\xa1emo z malo za\xc4\x8detnico (npr.: "\xc5\xa0tudira na univerzi v Mariboru, ne v Ljubljani.").\n_START_SECTION_\n6. Imena meddr\xc5\xbeavnih zvez\n_START_PARAGRAPH_\nV to pomensko skupino spadata npr. Var\xc5\xa1avski pakt, Evropska zveza.\n_START_SECTION_\n7. Imena posameznih vozil\n_START_PARAGRAPH_\nV to pomensko skupino spadajo npr. Galeb, Raziskovalec 1, Modri vlak.\n_START_SECTION_\n8. Imenovalni prilastki k vrstnim imenom tehni\xc4\x8dnih izdelkov in trgovinskih znamk\n_START_PARAGRAPH_\nV to pomensko skupino spadajo npr. pisalni stroj Olivetti, gramofon Melodija, zobna krema Kalodont.\n_START_SECTION_\n9. Latinska ali polatinjena imena \xc5\xbeivalskih in rastlinskih vrst\n_START_PARAGRAPH_\nV to pomensko skupino spada npr. Gyromitra esculenta \xe2\x80\x93 pomladanski hr\xc4\x8dek.\n_START_SECTION_\nZapis nagrad, trofej in iger\n_START_PARAGRAPH_\nPoimenovanja nagrad, trofej, odlikovanj ipd. pi\xc5\xa1emo z malo za\xc4\x8detnico (npr. olimpijska medalja, plaketa mesta Ljubljane, oskar), razen, \xc4\x8de se za\xc4\x8denjajo s svojilnim pridevnikom lastnega imena (npr. Kara\xc4\x91or\xc4\x91eva zvezda, Bor\xc5\xa1nikov prstan)._NEWLINE_Tudi imena iger pi\xc5\xa1emo z malo za\xc4\x8detnico (npr. \xc4\x8dlovek, ne jezi se, dama, \xc5\xa1ah), odprto pa ostaja vpra\xc5\xa1anje o tem, kako pisati lastna imena v imenih iger; tu se nagibamo k pravilu pravopisa, ki dovoljuje zapis lastnih imen v poimenovanjih iger z veliko za\xc4\x8detnico (npr. \xc4\x8drni Peter). Od navedenih poimenovanj pa moramo lo\xc4\x8diti imena izdelkov oz. blagovnih znamk, ki jih moramo v posebnih okoli\xc5\xa1\xc4\x8dinah pisati v skladu z Zakonom o industrijski lastnini (npr. Activity, Moja Slovenija, Lego).'